Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 17 พ.ค.65
Daily Focus - บล.ฟินันเซีย ไซรัส ประจำวันที่ 17 พ.ค.65
17 พ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (17 พ.ค.65) คาด SET Index ฟื้นตัวระยะสั้นขึ้นทดสอบ 1,595-1,600 จุด หลังสัปดาห์ก่อนสามารถยืนปิดเหนือระดับ 1,580 จุดได้ ทำให้ภาพทางเทคนิคดูผ่อนคลายมากขึ้น อย่างไรก็ตาม Upside คาดว่ยังไม่กว้างนักเนื่องจากยังขาดปัจจัยบวกใหม่ที่ชัดเจนเข้ามาหนุน ตลาดยังคงกังวลต่อนโยบายการเงิน FED ที่มีแนวโน้มตึงตัวเร็วจากการขึ้นดอกเบี้ยครั้งละ 0.5% ในการประชุม 2 ครั้งถัดจากนี้ เพื่อดึงเงินเฟ้อกลับลงสู่กรอบเป้าหมาย ขณะที่เศรษฐกิจโลกมีแนวโน้มเติบโตในอัตราที่ชะลอ
ส่วนปัจจัยในประเทศกำไรไตรมาส 1/65 ของบริษัทจดทะเบียนโดยรวมออกมาใกล้เคียงคาดแต่ยังไม่ถือว่าโดดเด่นนัก โดยวันนี้ต้องติดตามตัวเลข GDP ไตรมาส 1/65 (ตลาดคาด +0.9% จากไตรมาสก่อน, +1.7% จากปีก่อน) กลยุทธ์ยังคงเน้นลงทุนหุ้น Value Play ที่มี PER/PBV ต่ำและมีแนวโน้มกำไรไตรมาส 2/65 ที่แข็งแรงต่อเนื่อง สำหรับการลงทุนระยะกลาง-ยาวยังไม่แนะนำเพิ่มพอร์ตและจะพิจารณาอีกครั้งหากดัชนีปรับตัวลงหาแนวรับหลักบริเวณ 1,560+- จุด
สำหรับหุ้นเด่นวันนี้ : TFG แนะนำ “ซื้อ” อยู่ระหว่างปรับเพิ่มราคาเป้าหมายเป็น 5.70 บาท แนวโน้มกำไรไตรมาส 2/65 ยังดีต่อทั้งจากปีก่อนและไตรมาสก่อน จากปริมาณกลับมาฟื้นตัว โดยเฉพาะไก่ส่งออก และราคาเนื้อสัตว์ยังปรับตัวขึ้นต่อจากไตรมาส 1/65 ทั้งไก่และหมู คาดหักล้างผลลบต้นทุนที่ปรับขึ้นได้ทั้งหมด
ทั้งนี้ อยู่ระหว่างปรับเพิ่มประมาณการกำไรขึ้น 10% เป็น 2.2 พันล้านบาท +300% จากปีก่อน ราคาหุ้นปัจจุบันเทรดที่ PE 11 เท่า ยัง Laggard เทียบกับ GFPT ที่ปัจจุบันขยับขึ้นมาเทรดที่ 14 เท่า ให้แนวรับ 4.50-4.40 บาท แนวต้าน 4.70-4.80 บาท